
	[bookmark: nev]HERCEG ERIKA EVELIN
bűnügyi igazgatási 
BA, 5. félév
Nemzeti Közszolgálati Egyetem
Rendészettudományi Kar
	






Témavezető:
	Dr. Fantoly Zsanett
egyetemi docens, NKE RTK




"Verbum pro verbo, avagy a tolmács szerepe a büntetőeljárásban "

A tolmácsolás feltehetőleg az ember egyik legősibb tevékenységei közé tartozik. Bár szinte egyidős a beszéd kialakulásával, a hazai szakirodalomban meglehetősen keveset foglalkoznak a hatósági nyelvhasználati szabályozással, annak gyakorlatával, a tolmácsolás kérdéseivel.
Jelen dolgozat az anyanyelvhasználaton keresztül a tolmácsolás büntetőeljárásban betöltött szerepét kívánja bemutatni. Emellett a tolmácsolásra vonatkozó statisztikai adatok beszerzésével, valamint egy kérdőíves módszer segítségével arra próbál választ találni, hogy hogyan lehetne gyorsabbá, könnyebbé tenni a tolmácskirendeléseket a büntetőeljárások során.
Egy rövid történeti áttekintést követően, nagyvonalakban bemutatja a magyar büntetőeljárás kodifikációjának fejlődését. A folytatásban nyomon követhető az anyanyelvhasználathoz való jog kialakulása és fejlődése, a tolmácsolás megjelenése Werbőczi Tripartitumától a jelenleg is hatályos, büntetőeljárásról szóló jogszabályig.
A tolmácsolás és fordítás jelenlegi jogi szabályozásának ismertetését követően, rávilágít a tolmácsok Európai Unióban, valamint Magyarországon betöltött szerepére, majd foglalkozik a tolmácsolás elméleti és gyakorlati kérdéseivel.
Ezt követi a dolgozat legfontosabb és legterjedelmesebb része, a kutatási eredmények ismertetése. A kutatás kitér a magyar büntetőeljárások során a nyomozóhatóságok által történt tolmácskirendelésekre, illetve a kérdőíves módszer alkalmazásával illusztrálja a jelenlegi gyakorlatot.
Zárásként ajánlásokat fogalmaz meg a büntetőeljárások során közreműködő tolmácsok kirendelésének, az együttműködés fenntartásának lehetőségeire.



